জেলা প্রশাসক বলেন, ২০১৭ সালের ১৩ জুন পাহাড়ধসের দুর্যোগে রাঙামাটিতে ১২০ জনের প্রাণহানিসহ ক্ষতি হয়েছে ব্যাপক। আমরা আর রাঙামাটিতে এ ধরনের কোনো দুর্যোগে প্রাণহানি চাই না। চাই না ব্যাপক কোনো ক্ষতি। এ জন্য আগের বছরের অভিজ্ঞতার শিক্ষা নিয়ে দুর্যোগ মোকাবেলায় সবাইকে সচেতন হতে হবে। ঝুঁকিপূর্ণ এলাকায় বাস করা লোকজনকে স্বেচ্ছায় নিরাপদে সরে যেতে হবে। কোনো অবস্থাতেই ঝুঁকিপূর্ণ ভিটায় বাস করা যাবে না। ঝুঁকিপূর্ণ অবস্থান তাদের ছাড়তে হবে। অন্যথায় প্রশাসন উচ্ছেদে বাধ্য হবে। উপযুক্ত জায়গা না পাওয়ায় ক্ষতিগ্রস্ত ও ঝুঁকিপূর্ণ লোকজনকে স্থায়ীভাবে পুনর্বাসন প্রক্রিয়া শুরু করা যাচ্ছে না।